Predmetom predaja je 100% podiel v spoločnosti zameranej na výrobu, dodávky a montáž oceľových konštrukcií a zámočníckych výrobkov pre stavebné firmy. Špecializuje sa na atypické projekty oceľových a zámočníckych konštrukcií. Spoločnosť pôsobí na trhu už viac ako 25 rokov a jej zákazníkmi aj dodávateľmi sú prevažne slovenské spoločnosti. V súčasnosti profituje mimo iné aj s viacerých dlhodobých kontraktov s odberateľmi.
Výrobné a kancelárske priestory podniku sa nachádzajú vo vlastnej hale s dvomi 5t žeriavmi a ich rozloha je 2 040 m2, k nim tiež patria voľné spevnené plochy, parkoviská a cesty o rozlohe 3 500 m2. Odhad hodnoty tejto nehnuteľnosti je 1 750 000 €. Firma je tiež plne technologicky vybavená na výrobu oceľových konštrukcií. Hodnota strojného vybavenia sa odhaduje na 250 000 €.
V stálom pracovnom pomere má firma 9 zamestnancov, z toho 6 výrobných v profesii zámočník – zvárač – montážnik a 3 manažérskych (výrobno-technický manažér , administratívno – ekonomická manažérka a obchodno – logistický manažér). Stav zamestnancov zostane nezmenený aj po predaji spoločnosti. Súčasní majitelia sú zodpovední za vedenie firmy a zásadné rozhodnutia, ich činnosť bude musieť byť po predaji nahradená novým majiteľom alebo dodatočnými zamestnancami.
Hlavným dôvodom predaja firmy sú zdravotné problémy majiteľov. Spoločnosť je ináč plne funkčná a ihneď dostupná na prevod novému vlastníkovi. Ponechanie výroby v aktuálnom stave aj po predaji nie je podmienkou, čomu zodpovedá aj predajná cena, ktorá je stanovená vo výške hodnoty majetku spoločnosti. Kupujúci tak môže využiť nehnuteľnosť a stroje podľa svojich predstáv, prípadne aj pre iné zameranie podniku.


Hmotný majetok
Nehmotný majetok
Nehnuteľnosti
Výrobná hala a kancelárske priestory
Zamestnanci


Celkové ročné tržby
Ostatné informácie
Dĺžka fungovania: viac ako 25 rokov
Dôvod predaja: zdravotné dôvody
Právna forma: s.r.o.
Predmet predaja: 100% podiel v s.r.o.
Spoločnosť InBase s.r.o. vynakladá veľké úsilie, aby informácie na týchto stránkach boli aktuálne a presné. Napriek tomu spoločnosť nepreberá zodpovednosť za ich aktuálnosť, správnosť, úplnosť alebo kvalitu. Informácie o podniku uvedené v tomto ponukovom liste sú spracované na základe podkladov a informácií poskytnutých majiteľom alebo majiteľmi podniku. Za škody materiálnej alebo nemateriálnej povahy, priamo alebo nepriamo spôsobené použitím alebo nepoužitím informácií alebo používaním nesprávnych či neúplných údajov, nie je Spoločnosť InBase s.r.o. zodpovedná.Mám záujem o viac informácií